เรื่องร้องเรียน: บริเวณถนนพหลโยธินขาออก หน้าทางเข้าบริเวณก่อสร้างห้างเซ็นทรัล พหลโยธิน จะมีสุนัขออกมาวิ่งไล่กัด ทั้งคนเดินบนทางเท้า คนขับมอเตอร์ไซค์ และรถที่วิ่งสัญจรบนถนน เจอตอนเช้าประมาณ 06.30-07.00น.เกือบทุกวัน ขอให้ทางเขตจตุจักร ดำเนินการ เพื่อความปลอดภัยของประชาชนที่สัญจรแถวนั้น
การดำเนินการของเจ้าหน้าที่: ข้อร้องเรียนที่แจ้งมายังระบบสำนักงานเขตจตุจักร สำนักงานเขตจตุจักรได้ประสานแจ้งความประสงค์ในการแก้ไขปัญหาสัตว์จรจัดไปยังคณะกรรมการฯเพื่อแก้ไขปัญหาดังกล่าวเรียบร้อยแล้ว ต้องขออภัยหากไม่สามารถดำเนินการได้อย่างทันท่วงที เนื่องจากฝ่ายสิ่งแวดล้อมมีขีดจำกัดในการดำเนินงานไม่สามารถจับสุนัข หรือแมวจรจัดได้โดยตรงต้องอาศัยหน่วยงานที่เกี่ยวข้องกับการควบคุมสัตว์ อีกทั้งปัจจุบันปัญหาสัตว์จรจัดมีจำนวนมาก จึงต้องใช้ระยะเวลาในการดำเนินการ      ทั้งนี้ในกรณีที่ผู้ร้องเรียนพบเห็นสัตว์จรจัดดุร้าย กัดประชาชน สามารถนำหลักฐานได้แก่ ภาพถ่ายบาดแผล เอกสารการรับวัคซีนอื่นๆมาแจ้งที่ฝ่ายสิ่งแวดล้อมและสุขาภิบาล ชั้น 6 สำนักงานเขตจตุจักร เพื่อประสานจับสัตว์จรจัดที่มีลักษณะดุร้าย(จะจับเฉพาะตัวที่ดุร้ายและมีการกัดเท่านั้น)ออกนอกพื้นที่ในกรณีเร่งด่วน ขออภัยท่านผู้ร้องในความไม่สะดวกมา ณ ที่นี้ ขอบพระคุณค่ะ
ความเห็นของผู้แจ้ง: สุนัขตัวเดิมยังอยู่ ต้องรอให้โดนกัด ถึงจะดำเนินการ แย่มากๆ
พื้นที่: แขวงจอมพล เขตจตุจักร กรุงเทพมหานคร